DTACจับมือADVANCครั้งแรกโทร 4G VoLTe ข้ามเครือข่าย
DTAC จับมือ ADVANC ร่วมกันนำบริการ VoLTE ระหว่างเครือข่ายร่วมกันเป็นผลสำเร็จ
13 ต.ค. 2559


 
นายสิทธิโชค นพชินบุตร รองประธานเจ้าหน้าที่บริหาร กลุ่มการตลาด บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC และ นายฐิติพงศ์ เขียวไพศาล ผู้ช่วยกรรมการผู้อำนวยการ อาวุโส บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ร่วมกันกล่าวว่า “นี่คือปรากฏการณ์ครั้งสำคัญของผู้นำในการให้บริการ 4G ครั้งแรกของไทยและภูมิภาคอาเซียน โดยดีแทคและเอไอเอสได้ร่วมกันนำบริการ VoLTE (Voice over LTE) ที่ได้เปิดให้บริการกับลูกค้าในเครือข่ายของตน มาสู่การใช้งาน VoLTE (Voice over LTE) ระหว่างเครือข่ายร่วมกันเป็นผลสำเร็จ ซึ่งผู้ใช้บริการ 4G Calling ของดีแทค และ 4G VoLTE HD Voice ของเอไอเอส จะสัมผัสได้ถึงประสบการณ์อันเป็นมาตรฐานใหม่บนเครือข่าย 4G จากการใช้งานดาต้า มาเป็นการใช้งานโทร VoLTE (Voice over LTE) ที่ไม่ได้จำกัดการใช้งานในเครือข่ายตัวเองเท่านั้น เพราะลูกค้าดีแทคและเอไอเอสสามารถสื่อสารบน VoLTE ข้ามค่ายได้แล้วอย่างสะดวกสบาย ระหว่างดีแทคโทรไปเอไอเอส หรือเอไอเอสโทรมาดีแทค”